DJNovice - februar 2022

**VABILO – BREZPLAČEN SPLETNI SEMINAR**

Uporabnike obveščamo, da bo Direktorat za javno naročanje **dne 15. 2. 2022 ob 10.00 uri** izvedel brezplačen spletni seminar o vplivu sprememb cen na sklenjene pogodbe o izvedbi javnega naročanja.

Prijavite se lahko na naslednji povezavi: <https://ejn.gov.si/direktorat/izobrazevanja.html> ali na <https://ua.gov.si/aktivnosti/detajli/?ID=16d50034-3f83-ec11-9c7c-005056818ee6&Tag=459>

**OBVESTILO  -  SPOROČANJE STATISTIČNIH PODATKOV IN OBJAVA SEZNAMA EVIDENČNIH NAROČIL 2021**

V skladu z javnonaročniško zakonodajo mora naročnik **do zadnjega dne februarja** tekočega leta sporočiti statistične podatke o evidenčnih naročilih, oddanih v preteklem letu. Poleg tega mora do zadnjega dne februarja tekočega leta (za preteklo leto) na portalu javnih naročil objaviti tudi seznam oddanih evidenčnih naročil, ki mora zajemati podatke o evidenčnih naročilih, ki so bila oddana na splošnem in infrastrukturnem področju in katerih vrednost (brez DDV) je enaka ali višja od 10.000 EUR in nižja od mejne vrednosti iz prvega odstavka 21. člena ZJN-3 (v letu 2021 spremenjena v skladu z 90. členom ZIUZEOP oziroma 5. členom ZZUOOP). V ta namen so bile na portalu javnih naročil zagotovljene potrebne funkcionalnosti za sporočanje statističnih podatkov in objavljanje seznamov evidenčnih naročil (zavihek »Evidenčna naročila«), oddanih v letu 2021.

Opozarjamo, da morajo naročniki v skladu z Zakonom o spremembah in dopolnitvah Zakona o javnem naročanju (ZJN-3B), ki je začel veljati 1. januarja 2022, seznam oddanih evidenčnih naročil**obvezno objaviti na portalu javnih naročil**.

Poleg tega opozarjamo tudi, da naročniki ne spregledajo, da v skladu z ZJN-3B za evidenčna naročila poleg naročil, katerih vrednost je nižja od mejnih vrednosti iz prvega odstavka 21. člena ZJN-3 štejejo tudi naročila, ki se oddajo kot posamezni izločeni sklopi v skladu s petim odstavkom 73. člena ZJN-3.

Povezava do navodil za sporočanje statističnih podatkov o evidenčnih naročilih in objavo seznama določenih evidenčnih naročil na portalu javnih naročil je na voljo [tukaj](https://www.enarocanje.si/EvidencnaNarocila/Navodila_statistika_evidencna_v2-5_december_2021_objava.docx).

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, vsak torek in četrtek med 9.00 in 12.00 uro: <https://ejn.gov.si/direktorat/pomoc-uporabnikom.html>

Telefonsko svetovanje (tehnična pomoč, e-JN): 01 478 7876, vsak dan od ponedeljka do petka med 8.00 in 22.00 uro: <https://ejn.gov.si/tehnicna-pomoc> (Enotni kontaktni center državne uprave)

Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <https://ejn.gov.si/direktorat/pomoc-uporabnikom.html>